Casa Vella és una masia preciosa, en un entorn molt bonic i amb espais amb molt d'encant. Està envoltada de natura, i tots els espais estan nets com una patena, cosa que jo agraeixo especialment! Si busques contacte amb la natura, tranquilitat, intimitat i descans, Casa Vella supera les expectatives. La Susi i el seu home són molt acollidors, ens van rebre molt bé i van estar disponibles en tot moment per a resoldre els dubtes i per a fer que la nostra estada fos molt especial. Ells viuen en un habitatge independent, de manera que tens intimitat 100% i, si els necessites, estan disponibles en tot moment. Hi tornarem segur, la Garrotxa és un lloc especialment bonic, a qualsevol època de l'any.